Det lille hyggelige mærke har været en stærk dansk juletradition siden 1904.

Men julemærket, der bliver afsløret af årets kunstner dronning Margrethe og protektor kronprinsesse Mary i dag, går en svær fremtid i møde.

- Salget er faldet mærkbart de seneste 10 år, fortæller direktør i Julemærkefonden, Søren Ravn Jensen.

- Vi har set et fald i omsætningen på 10 millioner kroner, og det står lidt i stampe. Men vi gør alt for at sætte prop i, fortæller Søren Ravn Jensen.

Læs også : Dronning Margrethe skal tegne årets julemærke

Det er primært den ældre generation, der sender julekort.

- Min datter på 17 år skriver ikke julekort frivilligt. De generationer, der skriver julekort, bliver mindre, erkender direktøren.

Han tror dog ikke, at traditionen falder helt væk.

- Vi har et produkt, der har holdt siden 1904, så jeg tror også, det vil være der fremover. Men det får mindre betydning for vores arbejde, siger Søren Ravn Jensen.